A ló szőre ragyog, mint az arany

 Egyszer volt, hol nem volt, volt egyszer a világon egy király. Ennek a királynak volt három fia és három lánya.

Egyszer a király elküldte fiait vadászni, lányait pedig szamócát gyűjteni, de se a fiai, se a lányai nem tértek vissza tizenkét hét múlva se. Hej búsúlt is a király s kihirdette, hogy aki szeretett gyermekeit megtalálja és megmenti annak adja fele királyságát! Szavamat ne feledjem, őfelsége a tizenkettedik hét végén galambpostával üzenetet kapott gyerekeitől, az üzenetben ez állt:

“Kedves Apánk, segíts rajtunk, elrabolt egy kilencvenkilenc fejű sárkány!”

 Na de hol is tartottam… szóval a király üzenetére jöttek-mentek mindenféle teremtmények, de egyikük se találta meg a király gyerekeit.

Hát egyszer Laci, a király pásztora is elindult. Ment, mendegélt, már esteledett, mikor meglátott egy kunyhót. Bement a kunyhóba és köszönt illendően a százegy éves öreg asszonynak, aki székében üldögélt.

Laci elmondta, mi járatban van, és hogy éjszakára szeretne szállást kérni. Az öregasz-szony, miután meghallgatta, azt mondta:

* Nekem van egy parazsat evő táltos lovam, a neve Cona. Megkaphatod őt, így gyorsabban haladhatsz, de előbb válaszolj három kérdésemre!
* Én bizony megróbálom - mondta Laci.
* Hát jó, az első kérdés így hangzik: mi az, gőzpöfögészeti tovalöködönc?
* Gőzmozdony - vágta rá habozás nélkül Laci.
* A második kérdésem: mi az, egyenbillengészeti körduplány?
* Kerékpár – vágta rá Laci.
* Eddig kettőre helyesen feleltél, most jön az utolsó kérdés. Mi az, nyaktekerészeti mellfekvenc?

Ezen már jól el kellett gondolkoznia Lacinak, de a végén kimondta a helyes választ:

* Nyakkendő!
* No fiam, mindhárom kérdésemre jól feleltél, hát menj a kertbe, gyújts egy kis tüzet, s a parazsát add Conának!

Laci mindent úgy csinált, ahogy azt tanácsolták neki. Amint a ló megette a parazsat, majd megállt szíve a nagy ámulatában, mert a ló szőre felragyogott, mint az arany!

Egyszercsak megszólalt a ló:

* Tudom, mi járatban vagy, és azt is tudom, hol tartja fogva a sárkány a királyod gyermekeit! A kilencvenkilencedik tengeren a kilencvenkilencedik szigeten a kilencvenkilencedik várban.
* Oda tudsz vinni? – érdeklődött lelkesen Laci.
* Csak ugorj a hátamra és már indulunk is! – bíztatta Cona.

Elindultak, repültek, repültek három nap, három éjjelen át. A negyedik nap reggelére ott állt Laci a kilencvenkilevcedik tenger kilencvenkilencedik szigetének kilencvenkilencedik vára előtt.

* Laci, látod a vár kilencvenkilenc toronya közül a legnagyobbat?
* Igen.
* Abban tartja fogva a királylányokat, és királyfiakat a kilencvenkilenc fejű sárkány!

Cona adott egy aranykardot Lacinak s azt mondta:

* Menj be a várba! Ezzel a karddal legyőzheted a sárkányt, és kiszabadíthatod a kiráy sarjait! Járj szerencsével!

 Laci bement a várba és megtalálta azt a szobát, ahol a sárkány a király gyermekeit tartotta fogva. Tanakodott, mi tévő legyen, mikor egyszercsak hallja, hogy jön fel a lépcsőn a kilencvenkilenc fejű sárkány, az oldalán pedig ott csörgött kilencvenkilenc kulcs. Amint meglátta Lacit, elordította magát:

* Hogy merészelsz betörni hozzám? Most azonnal meghalsz, te nyomorult!
* Tévedsz, mert én foglak elpusztítani! – vágta rá nagy merészen Laci. Azzal egymásnak estek.

A véres, verejtékes harc három órán át tartott. Végül, mikor már csak egy feje maradt a sárkánynak, elkezdett kegyelemért esedezni, hogy Laci hagyja meg az utolsó fejét. Laci elvette a kulcsokat a sárkánytól, és hagyta, hogy elmeneküljön a most már csak egyfejű sárkány.

Laci kiszabadította a király gyermekeit, akik hálával tekintettek megmentőjükre.

Amikor megpillantották kiszabadítójuk lovát, egyszerre kiáltottak fel:

* De hiszen a ló szőre ragyog, mint az arany!

A sárkány udvarában talált aranyhintó elé befogták az aranyszőrű lovat és elindultak otthonuk felé.

Amikor három nap múlva végre hazaértek, a királynak örömében úgy folytak a könnyei, hogy a szolgák alig bírták szusszal a padló felszárítását.

A király ígéretéhez híven, mindjárt Lacinak is adta fele királyságát s legkisebb lányát, aki az út alatt megszerette Lacit. Laci is beleszeretett a királylányba, így nagy lakodalmat csaptak, s máig is élnek, ha meg nem haltak!

Holnap legyenek a Ti vendégeitek!

Gerzsényi Levente Márton

Sashegyi Arany János Általános Iskola és Gimnázium

11 év, 5.a osztály

Gerzsényi-Biró Virág

06 30 203 5818

gbvirag@gmail.com

Felkészítő tanár:

 Ferenczi Emese

emese.ferenczi11@gmail.com